ПОЗИВ ЗА УЧЕШЋЕ НА КОНКУРСУ ЗА ДИЗАЈН 
1. Назив наручиоца:  Градска управа града Врања, ПИБ: 100548456, матични број: 07179715
2. Адреса наручиоца: Краља Милана број 1, 17501 Врање

3. Интернет страница наручиоца: www.vranje.оrg.rs
4. Врста наручиоца: Градска и општинска управа
5. Опис предмета јавне набавке назив: Предмет јавне набавке су услуге за израду Идејног  урбанистичко – архитектонског решења етно комплекса у насељу Тулбе у Врању.
 Број ЈН:  404-94/18-07-1

6. Ознака из општег речника је: 71230000 организација архитектонских конкурса за нацрте 
Набавка није резервисана.

Конкурсом за дизајн не склапамо уговор. Конкурс за дизајн спроводи се у примени правила отвореног поступка.
7. Опис и захтев у вези дизајна: 

7.1. Врста Конкурса

Конкурс је према праву на учествовање отворени

Право учешћа на конкурсу имају сва заинтересована физичка и правна лица, без обзира на њихову територијалну припадност и њихове личне особине, која испуњавају услове дате расписом конкурса

· према задатку: пројектни,

 Пројектни конкурс се расписује и спроводи у сврху добијања решења за одређени, конкретан архитектонски или урбанистички задатак, са циљем реализације изабраног, по правилу, првонаграђеног конкурсног рада. Одабрано решење служи као основ за даљу разраду планске и техничке документације.

· према степену спровођења: једностепени.

· Према начину и предаји рада: анонимни. 

Анонимност се мора поштовати у поступку конкурса за дизајн. Учесници конкурса су анонимни до објављивања резултата конкурса. Анонимност се нарочито обезбеђује забраном изношења претпоставки о идентитету учесника конкурса. Ова забрана се односи на сва лица која учествују у поступку како код Наручиоца, чланова жирија, Спроводиоца конкурса, тако и међу учесницима конкурса.

7.2. Предмет и циљ Конкурса 

Предмет конкурса је израда идејног урбанистичко-архитектонског решења етно комплекса у насељу Тулбе  у Врању.  

  Циљ конкурса је да се за један драгоцени, најстарији простор у ужем делу града, у непосредној близини цркве Св. Петка, цркве Св. Никола и „Белог моста“, који представљају споменике културе, добију надахнута и разноврсна идејна решења којима треба да се истакне препознатљивост старог Врања и дела Боре Станковића и дефинише просторна организација и уређење .
Конкурсно решење подразумева, пре свега, формирање новог амбијента које кореспондира са окружењем и представља ново тежиште у простору. 

Предложена пројектантска и програмска решења осим што морају бити примерена значају просторне позиције локације у контексту повезивања са окружењем, утемељена на вредновању постојећих природних и функционалних значења овог простора, морају задовољити и критеријуме засноване на економској вредности локације као најбоље понуде за будућу нову урбану градску целину.

У том смислу, потребно је, кроз анализу подручја са аспекта планиране урбанизације, укључујући јавне садржаје и постојећу и планирану инфраструктурну изградњу, понудити економски оправдана решења.

Предметни урбанистичко – архитектонски конкурс има за циљ афирмацију потенцијала предметног простора кроз функционално и визуелно унапређење простора у препознатљиви део насеља. Циљ је да се активирају сви потенцијали овог простора и повећа његова атрактивност. Од учесника се очекује да понуде оригинална, функционална и рационална решења, естетски примерена предметној локацији у Врању.
Од учесника на конкурсу се очекује да, кроз призму дефинисаног циља у складу са пројектним карактером конкурса, предложе следеће:
· Нове садржаје у простору тежишне зоне, чиме би се појачала атрактивност препознатљивост и идентитет у односу на остале градске делове.

· Правце и облике ремоделације физичке структуре у духу усклађености и преплитања савремених и традиционалних склопова

· Формирање нових отворених микроамбијената и повезивање са Тргом 7. Септембар и околним уличним токовима

· Решавање стационарног саобраћаја у оквиру локације
· Уређење простора уз Врањску реку, зелених површина, партера, уз предлог адекватног атрактивног урбаног мобилијара који би био у функцији привлачности и архитектонску препознатљивост како својих микроамбијената, тако и целине предметног подручја.

· Реафирмација духа Врања кроз адекватно просторно, функционално и естетско обликовање простора 

7.3. Опис конкурсног задатка:

Задатак конкурса је вишеструк и вишеслојан:

ПЛАНСКИ НИВО има за циљ да повеже простор централног (тежишног) подручја са контекстом и градским окружењем у вишеструком облику – визуелно комуникационо, функционално, садржајно, обликовно, контекстуално, типолошки, итд.

ПРОГРАМСКИ НИВО обухвата формирање програма развоја (садржаји, намена, физичка структура, ...) на начин да се активирају сви потенцијали предметног  простора, повећа степен његове атрактивности и трасирају путеви оживљавања и адекватнијег коришћења простора у оквиру централног градског подручја у целини

ПРОЈЕКТНИ НИВО обухвата урбанистичко-архитектонско решење тежишног подручја у садржајном, типолошком, моделско-обликовном и структурално-амбијенталним својствима. Овај ниво има циљ да предложи измену, преобликовање (ремоделацију) читавог простора, физичких структура и композиције

отворених/зелених површина, јасно „дефинише“ простор етно копмплекса, естески доведе до нивоа атракције који заслужује и обликовно успостави архитектонску препознатљивост како својих  микроамбијената, тако и целине предметног подручја.

АРХИТЕКТОНСКО-УРБАНИСТИЧКО РЕШЕЊЕ обухвата идејни пројекат планираних објеката, партерно уређење, озелењавање и формирање амбијенталних склопова.
Понуђена решења треба да осликавају дух и специфичности града Врања.

8. Услови Конкурса
На конкурсу могу учествовати сва правна и физичка лица која преузму конкурсну документацију. Учешће на конкурсу није резервисано за одеђену професију. На конкурсу не могу учествовати лица која су непосредно ангажована у организацији конкурса, као ни лица која су у њиховом најужем сродству и која најнепосредније са њима сарађују у време трајања конкурса. Сваки од учесника конкурса, појединац или група, има право учешћа на овом конкурсу само са једним радом. 
9. Обавезни услови за учешће на Конкурсу
Обавезни услови за учешће на конкурсу су: 

1. Да конкурсни рад мора да буде достављен на време и на начин утврђен овим расписом конкурса 

2. Да конкурсни рад мора да буде израђен на начин техничко – обликовне обраде и да садржи све делове одређене овим расписом конкурса. 

10. Начин предаје дизајна/ конкурса:
Конкурсни радови подносе се :

· непосредно,  у згради  Градске управе града Врања у писарници  број  2, у приземљу зграде, или 
· путем поште на адресу: Градска управа града Врања, улица Краља Милана 1, 17501 Врање, 
са назнаком  “ Не отварај“  Понуда за набавку услуге за израду Идејног  урбанистичко – архитектонског решења етно комплекса у насељу Тулбе у Врању. , Број ЈН:  404-94/18-07-1,  у затвореној мапи или кутији, тако затворену на начин да се приликом отварања радова може са сигурношћу утврдити да се први пут отвара, и са шифром понуђача која се састоји од 5 нумеричких или алфа нумеричких ознака. Сви прилози треба да буду нумерисани у доњем десном углу, и означени шифром од пет  карактера у горњем десном углу.
Сви прилози конкурсног рада морају се предати у запечаћеном омоту.
Радови с е предају у аналогној и дигиталној форми: 

-аналогна форма:
Графички прилози конкурсног рада треба да буду технички обрађени, презентовани на материјалу који је погодан за излагање и рад жирија.

Графичке прилоге приказати у техници по избору учесника, на формату 70/100 цм, а текстуални прилози на формату А4.

-дигитална форма:
Рад у дигиталној форми предаје се у пластичном омоту, са исписаном шифром рада на самом CD-u.

- Уз конкурсни рад прилажу се и две запечаћене коверте 

Назнака : једна коверта "АУТОР", друга "ПОДАЦИ ЗА КОНТАКТ"
· Коверта са назнаком "АУТОР" треба да садржи шифром означену и потписану Изјаву конкурената. 

· Коверта са назнаком "ПОДАЦИ ЗА КОНТАКТ", садржи шифром означен списак са именима чланова ауторског тима и сарадника и податке о адреси за контакт (поштанској и е-маил) и броју контакт телефона. 

На Мапи се означава:

1. шифра од пет (5) алфанумеричких или нумеричких ознака у комбинацији коју бира учесник у конкурсу  у горњем десном углу. 

2. Назнака: „Конкурсни рад за јавну набавку бр. 404-94/18-07/1 – НЕ ОТВАРАТИ!“
3. Назнака имена и адресе наручиоца: Град Врање, ул. Краља Милана бр. 1, 17500 Врање
Сваки од учесника конкурса, појединац или група има право учешћа на конкурсу само са једним решењем и варијанте решења нису дозвољене. Понуђач који је самостално  поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.
11. Рок за предају дизајна:
Постављање питања је до 02.10.2018. године, а крајњи рок за достављања одговора је 10.10.2018. године
· Рок за предају конкурсног рада је 01.11.2018. године до 12:00 часова.
Ако је поднет неблаговремени рад, наручилац ће га по окончању поступка отварања вратити неотворен понуђачу, са назнаком да је поднет неблаговремено.*Није дозвољено достављање конкурсних радова електронским путем. 
Место, време, и начин отварања понуде:

Отварање  конкурсних радова и почетак рада исвестиоца је дана 01.11 .2018. године у 13:00 часова .
Почетак рада жирија је 06.11.2018. године, а завршетак рада жирија је до  21.11.2018. године
Објављивање резултата конкурса са извештајем рада жирија је 26.11.2018. године.

12. Критеријуми жирија за оцењивање конкурсног рада 

Жири ће све пристигле радове вредновати према следећим критеријумима: 

- Јасан, просторни архитектонско-ентеријерски концепт решења примерен значају локације и конкретним затеченим условима; 

-  Јасан, просторни урбанистички концепт, партерно решење и решење зеленила; 

-Квалитет простора изражен кроз дистрибуцију намена и садржаја, функционалност, флексибилност, рационалност и  естетику предложеног решења; 

- Инвестиционо – економски аспект решења у извођењу и експлоатацији; 

- Примена еколошких и енергетских одрживих решења очувања и унапређење квалитета животне средине; 

- Спроводљивост и рационалност решења у складу са конкурсним условима; 

- Уверљивост концепта-аргументације и јасноћа саопштавања кроз графичке прилоге.  
Критеријуми за оцењивање конкурсних радова: 

Поред поштовања и задовољења услова из програма и конкурсног задатка, те усклађености конкурсног решења са датим урбанистичким условима и препорукама Жири ће вредновати конкурсне радове на основу критеријума за оцењивање конкурсних радова са следећим елементима: 

·   50 бодова – архитектонски и урбанистички критеријуми; 

Елемент критеријума подразумева бодовање следећих елемената: 

- визуелни идентитет решења; 

- садржајност функција; 

- спроводивост решења у односу на важећу планску документацију; 

·  максимално 30 бодова - технички критеријуми; 

Елемент критеријума подразумева бодовање следећих елемената: 

- Инвестиционо – економски аспект решења у извођењу и експлоатацији

- Примена еколошких и енергетских одрживих решења очувања и унапређење квалитета животне средине; 

- Уверљивост концепта-аргументације и јасноћа саопштавања кроз графичке прилоге; 

·  максимално 20 бодова – укупна процењена инвестициона вредност свих радова дефинисаних Програмом
 - бодови се додељују системом линеарне расподеле узимајући у обзир следећу формулу: 

број остварених бодова = 5 бодова + (ИВнајвећа – ИВконкурсног рада)/(ИВнајвећа – ИВнајмања)*15 бодова. 

Укупно 100 бодова; 

Легенда: 

ИВнајвећа – највећа процењена инвестициона вредност од свих конкурсних радова; 

ИВнајмања – најмања процењена инвестициона вредност од свих конкурсних радова; 

ИВконкурсног рада –процењена инвестициона вредност посматраног конкурсног рада;

13. Имена (састав) Жирија и известиоца
Жири је у следећем саставу:

Председник жирија

· Јелена Марковић, дипл.инж.арх. – главни градски урбаниста Града Врања 

Заменик председника жирија
· Славољуб Стојменовић, дипл.инж.арх. - помоћник градоначелника за урбанистичке, имовинско-правне и комуналне послове

Чланови жирија

· Др Љиљана Василевска, дипл.инж.арх. - ред. проф. 

Грађевинско-архитектонски факултет Универзитета у Нишу 

· Миле Вељковић, дипл.инж.арх.

· Божидар Цветковић, дипл.инж.арх.

Заменик члана жирија

· Ана Ђерић, дипл.инж.арх.

Известиоц

· Небојша Николић,дипл. инг арх.
14.  Обавезност одлуке Жирија према Расписивачу
Одлука жирија обавезује Наручиоца. 
15. Врста и висина награда, откупа и обештећења
Уколико до утврђеног рока пристигне најмање 5 (пет) радова који одговарају пропозицијама конкурса, доделиће се три награде и то на следећи начин: 

I награда……………………………………………………..  250.000,00 РСД 

II награда…………………………………………………….  150.000,00 РСД 

III награда…………………………………………………….100.000,00 РСД
Два откупа …………………………………………………….по 12.000,00РСД

Жири ће расподелу извршити у свему према одредбама правилника из области урбанизма и архитектуре. Жири има право да по вредновању резултата, а уз сагласност расписивача, изврши другачију расподелу укупног фонда предвиђеног за награде. 

Наручилац ће у накнадном поступку донети одлуку о услузи израде техничке документације на основу усвојеног дизајна (идејног решења). 
16.  Међусобни односи након конкурса 
Награђени радови постају власништво расписивача конкурса који може користити исте у целости или у деловима. Аутори награђених радова могу да буду укључени у даљу разраду пројеката по потреби и позиву, што се између расписивача и аутора регулише посебним уговорима.
17.  Правне и финансијске последице везане за врсту и висину награда, откупа и обештећења
Награђени радови постају власништво расписивача конкурса који може користити исте у целости или у деловима. Износи из тачке 17. овог Позива садрже и износ за откуп радова. 
18. Услови заштите ауторских права 
Аутор је дужан да поштује услове расписа и општих конкурсних услова у погледу реализације рада након завршеног конкурса. Ауторска права се штите у складу са прописима Републике Србије. 

19. Лице за контакт: Радица Величковић, службеник за јавнe набавкe, имејл  адреса: radicavel@gmail.com,  број факса: 017/421-576

